b'\n_START_ARTICLE_\nMathieu Razanakolona\n_START_PARAGRAPH_\nMathieu Razanakolona (s. 2. elokuuta 1986) on Kanadassa asuva alppihiiht\xc3\xa4j\xc3\xa4, jonka is\xc3\xa4 on malagassi ja \xc3\xa4iti kanadanranskalainen. H\xc3\xa4n edustaa is\xc3\xa4ns\xc3\xa4 kotimaata Madagaskaria._NEWLINE_Razanakolona on keskittynyt niin sanottuihin tekniikkalajeihin eli pujotteluun ja suurpujotteluun. Maailmancupissa h\xc3\xa4n debytoi tammikuussa 2006 It\xc3\xa4vallan Schladmingissa ilman mainittavampaa menestyst\xc3\xa4. H\xc3\xa4n sai kansainv\xc3\xa4liselt\xc3\xa4 hiihtoliitolta villin kortin 2006 Torinon olympialaisiin, miss\xc3\xa4 h\xc3\xa4n oli Madagaskarin ainoa edustaja. Paras olympiasijoitus oli suurpujottelun 39. sija.'